Temeljem članka 24. stavak (2) Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, ravnateljica Draženka Jurec,prof. podnosi

I Z V J E Š T A J

O STANJU SIGURNOSTI, PROVOĐENJU PREVENTIVNIH PROGRAMA

TE MJERAMA PODUZETIM U CILJU ZAŠTITE PRAVA UČENIKA

ZA DRUGO POLUGODIŠTE ŠKOLSKE GODINE 2018./19.

Srednja škola Zabok ima, u sklopu vođenja poslova zaštite na radu, sklopljen ugovor od 01. 05. 2016. godine s firmom KOR-ING iz Donje Stubice. S imenovanom firmom surađujemo po svim pitanjima vezanim uz sigurnost i zaštitu učenika i zaposlenika Škole. U suradnji s imenovanom firmom poduzete su sve preventivne mjere za siguran boravak u prostorima škole. Odbor za zaštitu na radu u to u sastavu ravnateljica, ovlaštenik ravnateljice za zaštitu na radu, predstavnik KOR-ING-a, ovlaštenik radnika za zaštitu na radu te liječnik medicine rada redovito se sastaje svakih šest mjeseci a u ovom polugodištu Odbor se sastao 24.5.2019. Na sastancima Odbora raspravlja se o sigurnosti prostora i opreme u školi. U skladu sa Zakonom o zaštiti na radu svake dvije godine u školi se provodi vježba evakuacije u slučajevima požara, potresa i sl. Vježba je održana u 24.5.2019. godine. U skladu sa nacrtom škole na zidovima su nalijepljene oznake za putove evakuacije. U skladu s Kućnim redom škole, ravnateljica je organizirala svakodnevno dežurstvo nastavnika u obje smjene (popis dežurnih nastavnika nalazi se na zidu kod vrata zbornice i na Internet stranicama škole). Također u popodnevnoj smjeni organizirano je dežurstvo domara.

Članovi povjerenstva za preventivni program za školsku godinu 2018./2019. su: Koraljka Mia Milić, Hržica Dubravka, Ana Frgec Belošević, Renata Tršinski, Danijel Pevec i Kristina Petrovečki, a osim njih, tijekom godine u radu programa su aktivno sudjelovali svi ostali nastavnici, te školska pedagoginja.

Od planiranih aktivnosti ostvareno je sljedeće:

* Kontinuirani individualni rad pedagoginje i psihologinje s roditeljima, učenicima i nastavnicima
* Svi razrednici su održali tri roditeljska sastanka, te obavljali individualne konzultacije
* Održana su tri vijeće roditelja u kojima se roditelje uključilo u život i rad škole, te u preventivni program
* Suradnja stručnih suradnica sa Psihijatrijskom bolnicom za mlade Kukuljevićeva, Odgojnim domom Bedekovčina, Centrom za ovisnosti KZŽ, Školskom liječnicom, Centrom za odgoj i obrazovanje Vinko Bek, Obiteljskim centrom, Centrima za socijalnu skrb, Policijom, Udrugom Zagor, Algebrom i Sveučilištima u Hrvatskoj.
* Obilježavanje značajnih datuma – proveli su ih razredi sa svojim razrednicima tijekom godine, na način da su obradili temu koja se veže za pojedini datum, te o njoj informirali ostale učenike prigodnim plakatima koji su bili izvješeni u holu škole
* U školi se provode raznovrsne slobodne aktivnosti u koje su uključena sva stručna vijeća škole: Knjižničarska grupa, Plesna grupa, Nogometna grupa, Košarkaška grupa, CROSS, Odbojkaška grupa, Grupa za stolni tenis i Planinarska grupa

U drugom polugodištu su održane sljedeće aktivnosti:

12.2.2019. - UVSPDR Barun-svečana dodjela nagrada sudionicima projekata "Promicanje istine o Domovinskom ratu i "Likovno-literarni natječaj na temu Domovinskog rata"; učenici 2.ua i 2.ub i nastavnici I.Đurkin Benkotić i S. Gmajnički

16.2.2019 .- Zdravo i fino-radionica zdravog kuhanja u suradnji s DND Zabok; učenici 1 htt, 2thk i 3htt;

nastavnice Anka Ilinčić i Renata Tršinski

22.2.2019. - Međužupanijsko natjecanje učenika hotelijersko- turističko struke Marija Bistrica; nastavnici I.Bilić, I.Petek i Branka Kralj

25.2.2019. - Međužupanijsko natjecanje iz računovodstva SŠ Zabok; Međužupanijsko natjecanje iz talijanskog jezika; Međužupanijsko natjecanje iz francuskog jezika; nastavnici Vranić Tomislav i Renata Tršinski

21.3.2019. - Zdravo i fino-radionica zdravog kuhanja u suradnji s DND Zabok; učenici 1 htt, 2thk i 3htt;

nastavnice Anka Ilinčić i Renata Tršinski

3.5.2019. - savjetovanje „Holistički pristup zdravlju djeteta – prehrana, rekreacija i slobodno vrijeme“ - zdravi domjenak u sklopu projekta „Zdravo i fino“; učenici 2.thk i 4.thk i nastavnice Anka Ilinčić i Renata Tršinski

10.5.2019. - 17. Mali Gastro - učenici i nastavnici ugostiteljsko-turističke struke

21.5.2019. - predstavljanje novih Alfa udžbenika; učenici 2ua i 2ub i nastavnici I.Đurkin Benkotić i

S.Gmajnički

22.5.2019. - Dan grada Zaboka – učenici 3thk i nastavnici B. Kralj, A.Ilinčić, T. Vranić, I.Đurkin Benkotić i R.Tršinski

Stručno vijeće profesora tjelesne i zdravstvene kulture je osmislilo program sportskih aktivnosti kojima se promovira zdrav način života u vidu sportskih grupa. Grupe su formirane prema interesima učenika iz slijedećih sportova: rukomet, košarka, nogomet, stolni tenis, odbojka i cross.

Profesorica Milić je I osmislila „VJEŽBE ZA LUMBALNI DIO KRALJEŽNICE“ kako bi educirala i upoznala učenike o prevencij nastanka nekih bolesti kralježnice (lordoze, skifoze i spandiloze). Cilj je izvoditi nekoliko elementarnih vježbi u cilju jačanja leđa i lumbalnog dijela kralježnice a način realizacije je na satovima TZK.

U školskoj godini 2018/19. nastavljena je realizacija aktivnosti na Projektu ZDRAVO, promociji bezalkoholnih navika kod mladih, koju vodi školska pedagoginja Jadranka Krklec. Cilj projekta je pridonijeti smanjenju eksperimentiranja mladih srednjoškolske dobi s alkoholom i promovirati među njima zdravstveno-preventivnu vrijednost bezalkoholnih navika. U projekt je uključeni i rad s roditeljima u smislu informiranja i educiranja roditelja za pružanje potpore mladima u razvijanju zdravih životnih navika.

Uz navedene ciljeve Projektom se potiče volonterstvo među mladima, jačajući vrijednosti solidarnosti i međusobne podrške. Model rada koji se primjenjuje u realizaciji aktivnosti je vršnjačka edukacija. Za vršnjačke edukatore u ovoj godini prijavilo se je 5. učenika završnih razreda koji su tijekom prvog polugodišta kroz dva modula prisustvovali predavanjima i radionicama o štetnosti alkohola na zdravlje i razvoj mladih osoba , o utjecaju alkohola na rizično ponašanje mladih,obitelj i sigurnost u prometu.

Volonterski klub, kojeg vodi prof. Ana Frgec Belošević, je prijavio svoje volonterske akcije iz 2018. godine (u sklopu europskog projekta VolontirAJMO - jačanje kapaciteta lokalnih zajednica za volontiranje kojeg su provodile Mreža udruga Zagor te partnerske organizacije Društvo „Naša djeca“ Zabok, Krapinsko-zagorska županija, Lokalna akcijska grupa Zagorje-Sutla, Škola za umjetnost, dizajn, grafiku i odjeću Zabok, Osnovna škola Janka Leskovara, Volonterski centar Zagreb i ACT Grupa) na javni poziv za Županijsko priznanje "Volonterska akcija godine" za 2018. Godinu te je dobio priznanje za svoje djelovanje, a održala se i svečana podjela zahvalnica.

Psihologinja i pedagogonja su sudjelovale u obilježavanju Svjetskog dana borbe protiv pušenja i borbe protiv ovisnosti kojeg organizira KZŽ u vidu pješaćenja. Pješačilo se 06.06.2019. iznad Krapine, a iz naše škole su sudjelovali učenici: 1.HT: Obrež Dominik, Kobeščak Valentina, Meliš Karlo i Galic Tihana te 2.Eb: Lara Križanac-Skitanić, Glavač Lucija, Dugorepec Viktorija i Tušak Lea. Od profesora, u pratnji su još bili Domagoj Cimperšak i Mislav Crnković.

Psihologinja je u ožujku sudjelovala u obilježavanju «Svjetskog dana borbe protiv raka» u suradnji s Zagorskom ligom borbe protiv raka, te je tom prigodom organizirala sa učenicima SŽ Zabok humanitarnu prodaju Narcisa. Učenici su prodali 200 buketa narcisa te su prikupljena sredstva uplaćena na račun Lige.

Tijekom cijelog polugodišta je ostvarena kontinuirana suradnja s ustanovama (Centrom prevencija ovisnosti KZŽ, Centrima za soc. skrb, Policijskom upravom KZŽ, liječnicom školske medicine).

Značajan angažman u 2. polugodištu uložen je u zdravstveno zbrinjavanje učenika. Tako je zdravstveno zbrinuto 176 učenika.

Zdravstvena edukacija učenika provodi se prema planu i programu zdravstvenog odgoja u sklopu satova razredne zajednice.

Temeljem svega navedenog smatramo da je stanje sigurnosti u cilju zaštite prava učenika u školi te provođenje preventivnih programa i mjera zadovoljavajuće.

RAVNATELJICA:

Draženka Jurec,prof.

Zabok, 14.6.2019.